સિરીઝ વિષે: મેટ મરડોક (ચાર્લી કોક્સ) એક અંધ વકીલ છે. બાળપણમાં થયેલી એક દુર્ઘટનાને લીધે મેટ એની આંખ ગુમાવી દે છે પરંતુ સામે એની બીજી (સાંભળવાની અને સૂંઘવાની) શક્તિ વધી જાય છે. અને પોતાની આ વધેલી શક્તિ અને બોક્સર પિતા પાસે થી મળેલી શક્તિનો ઉપયોગ એ ન્યુયોર્કમાં હેલ્સ કિચન નામના એરિયામાં ગુનાઓ સામે લડવામાં વાપરે છે. અને એની સામે પડે છે હેલ્સ કિચન નો પાવરફુલ બિઝનેસમેન વિલ્સન ફિસ્ક ઉર્ફે કીન્ગપીન(વિન્સેન્ટ ડી’ઓનોફ્રિયો). કઈ રીતે મેટ મરડોક એક સુપરહીરો તરીકે અને એક વકીલ તરીકે વિલ્સન ફિસ્ક અને એના મિત્રોને રોકે છે એ આ સિરીઝમાં જોવા જેવું હશે.